b'\n_START_ARTICLE_\nPiren\n_START_SECTION_\nPojavljanje in reaktivnost\n_START_PARAGRAPH_\nPiren je bil prvi\xc4\x8d izoliran iz premogovega katrana, kjer se pojavi v do 2\xc2\xa0% te\xc5\xbee. Kot peri-spojeni PAO je piren veliko bolj resonan\xc4\x8dno stabilen kot njegov 5-obro\xc4\x8dni izomer fluoroanten. Torej se ga da ustvariti v velikem spektru pogojev za zgorevanje. Na primer, avtomobili ga proizvedejo okrog 1 mikrogram/km. Oksidacija s kromatom poteka prek perinaftenona do naftalen\xe2\x80\x931,4,5,8\xe2\x80\x93tetrakarboksilne kisline. Dovzeten je za mnogo reakcij hidrogeniranja (spajanja z vodikom) in je ob\xc4\x8dutljiv na halogeniranje, Diels-Alderjeve adicije in nitriranje, pri vseh z visoko stopnjo selektivnosti.\n_START_SECTION_\nUporaba\n_START_PARAGRAPH_\nPiren in njegovi derivati se komercialno uporabljajo za pridobivanje barvil, na primer piranina in naftalen-1,4,5,8-tetrakarboksilne kisline. Njegovi derivati so prav tako dragocene molekularne sonde za fluorescen\xc4\x8dno spektroskopijo, ker imajo visoko kvantno vrednost in \xc5\xbeivljenjsko dobo (0,65 in 410 nanosekund, v etanolu pri 293 K). Njegov spekter emisivne fluorescen\xc4\x8dne svetlobe je zelo ob\xc4\x8dutljiv na vpliv polarnosti topila, zato se uporablja kot sonda za zaznavanje okolja pri raztapljanju. To mu omogo\xc4\x8da dejstvo, da je njegova molekula v vzbujenem stanju neplanarne (neravninske) oblike, za razliko od molekule v osnovnem stanju, ki je planarna. Dolo\xc4\x8deni emisijski traki so nespremenljivi, drugi pa se spreminjajo v intenzivnosti glede na mo\xc4\x8d interakcije s topilom.\n_START_SECTION_\nVarnost\n_START_PARAGRAPH_\n\xc4\x8ceprav ni tako problemati\xc4\x8den kot benzopiren, so raziskave na \xc5\xbeivalih pokazale, da je \xc5\xa1kodljiv za ledvice in jetra.'